কেন নাথুরাম গডসেকে স্বাধীন ভারতের ‘প্রথম হিন্দু সন্ত্রাসবাদী’ বললেন কমল হাসান | KhaborOnline
Home খবর দেশ কেন নাথুরাম গডসেকে স্বাধীন ভারতের ‘প্রথম হিন্দু সন্ত্রাসবাদী’ বললেন কমল হাসান
তাঁরই সমর্থনে প্রচারে গিয়ে তিনি বলেন, ‘‘মুসলিম অধ্যুষিত এলাকা বলে বলছি না। গান্ধী মূর্তির পাদদেশে দাঁড়িয়ে বলছি, তাঁর হত্যাকারী স্বাধীন ভারতের প্রথম সন্ত্রাসবাদী নাথুরাম গডসে একজন হিন্দু।’’
চেন্নাই: ফের মন্তব্যের বোমা ফাটালেন কমল হাসান। স্বাধীন ভারতের প্রথম সন্ত্রাসবাদী নাথুরাম গডসে একজন হিন্দু বলে মন্তব্য করলেন তিনি।
আরভাকুচিতে দলীয় প্রার্থীর সমর্থনে প্রচার করছিলেন তিনি। সেখানেই এই মন্তব্য করেন কমল। মুসলিম অ্ধ্যুষিত ওই আসনে আগামী ১৯ মে বিধানসভার উপনির্বাচন।
রাজনীতিতে পা রেখে গত বছর নতুন দল তৈরি করেন বলিউড এবং দক্ষিণের বিখ্যাত এই অভিনেতা। দলের নাম মাক্কাল নিধি মাইয়াম। যার বাংলা করলে দাঁড়ায় ‘জনগণের বিচারকেন্দ্র’। নির্বাচনে নিজে না লড়লেও রাজ্যের চার বিধানসভা কেন্দ্রের উপনির্বাচনেই তাঁর দল প্রার্থী দিয়েছে।
আরভাকুচিতে তাঁর দলের হয়ে লড়ছেন এস মোহনরাজ। তাঁরই সমর্থনে প্রচারে গিয়ে তিনি বলেন, ‘‘মুসলিম অধ্যুষিত এলাকা বলে বলছি না। গান্ধীমূর্তির পাদদেশে দাঁড়িয়ে বলছি, তাঁর হত্যাকারী স্বাধীন ভারতের প্রথম সন্ত্রাসবাদী নাথুরাম গডসে একজন হিন্দু।’’
কমলের এই মন্তব্যে তীব্র সমালোচনা করেছে বিজেপি। তিনি ‘আগুন নিয়ে খেলছেন’ বলে মন্তব্য করেছে দল। তামিলনাড়ুর বিজেপি সভাপতি তামিলিসাই সুন্দররাজন টুইট করে বলেছেন, ‘‘অভিনেতা কমল হাসানের এই মন্তব্য নিন্দনীয়। বিধানসভা উপনির্বাচনে সংখ্যালঘু ভোট টানতে গিয়ে তিনি আগুন নিয়ে খেলছেন। সম্প্রতি শ্রীলঙ্কায় বোমা বিস্ফোরণ নিয়ে কেন তিনি কোনো মন্তব্য করলেন না?’’
ওই সভায় কমল হাসান আরও বলেন, তিনি এখানে এসেছেন ১৯৪৮ সালে গান্ধীহত্যার জবাব চাইতে। তিনি বলেন, ‘‘ভালো ভারতীয় সাম্য চায়। ত্রিবর্ণ পতাকার রঙগুলি যাতে এক সঙ্গে থাকে, তা চায়। আমি এক জন ভালো ভারতীয়। আমি গর্বের সঙ্গে সে কথা বলি।’’
পূর্ববর্তীচেলসিতে তাঁর ভবিষ্যৎ নিয়ে সিদ্ধান্ত নিয়ে ফেলেছেন হ্যাজার্ড
পরবর্তীবাংলায় মুসলমান ভোটের বিকল্প পেয়ে গেল বিজেপি!